**For Loop – Material Summary**

* **Инкрементация:** увеличаване на стойността на променливата
  + **++** специфичен оператор за инкрементация, който увеличава стойността на променливата с 1
    - **пре-инкрементация:** операторът ++ се намира преди променливата (първо се увеличава стойността на променливата и след това се използва увеличената стойност)
    - **пост-инкрементация:** операторът ++ се намира след променливата (първо се използва променливата с текущата стойност и след това се увеличава с едно, при следващо използване вече е с увеличена стойност)
  + **+=** оператор за инкрементация, който увеличава стойността на променливата с определена стойност
* **Декрементация:** намаляване на стойността на променливата
  + **--** специфичен оператор за декрементация, който намалява стойността на променливата с 1
    - **пре-декрементация:** операторът -- се намира преди променливата (първо се намалява стойността на променливата и след това се използва намалената стойност)
    - **пост-декрементация:** операторът -- се намира след променливата (първо се използва променливата с текущата стойност и след това се намалява с едно, при следващо използване вече е с намалена стойност)
  + **-=** оператор за декрементация, който намалява стойността на променливата с определена стойност
* **Цикъл**: използва се, когато искаме да повторим блок от код
* **For-цикъл**: използва се, когато искаме да повторим блок от код определен брой пъти
  + Синтаксис:

for (начална стойност; крайна стойност; промяна)

{

//блок от код, който искаме да повторим

}

1. **Начална стойност**: създаваме променлива, от която ще зависи цикъла, задаваме ѝ първоначална стойност
2. **Крайна стойност**: булев израз / проверка
   1. ако е със стойност **true** се изпълнява блока от код на for цикъла
   2. ако е със стойност **false** се прекратява цикъла
3. **Блок от код на for цикъл**: обособява се с **отворена {** и **затворена }**, в него се поставя кода, който искаме да повторим
4. **Промяна**: променливата, от която зависи цикъла трябва да се променя в рамките на самия цикъл